Ingeniari Elektriko eta Elektroniken Institutua

Ingeniari Elektriko eta Elektronikoen Institutua ( edo IEEE), estandarizazioan diharduen mundu mailako erakunde tekniko-profesional bat da.

427.000 kide eta boluntario inguru ditu 190 herrialdetan, eta teknologia berrietako profesionalek osatutako nazioarteko irabazi-asmorik gabeko elkarte handiena da. Arlo ezberdinetako profesionalek parte-hartzen dute, hala nola: ingeniari elektrikoak eta elektronikoak, informatikariak, sistema-ingeniariak, biomedikuntzako ingeniariak, telekomunikazio ingeniariak, software-ingeniariak, etab.

Bere kideen bidez, 360.000 boluntario baino gehiago 175 herrialdeetan, IEEEa autoritate nagusia eta izen handiena duena da elektrizitatetik eratorriko arloetan: telekomunikazioak, elektronika, informatika, teknologia aeroespaziala...

IEEE beraren arabera, bere lana sormena, garapena eta integrazioa garatzea eta teknologia desberdinetako aurrerapenak elkartrukatzea da gizadiaren probetxurako. Hauek dira bere estandarretako batzuk:

 VHDL
 POSIX
 IEEE 1355
 IEEE 1394
 IEEE 1451
 IEEE 1471
 IEEE 1855
 IEEE 1905
 IEEE 488
 IEEE 802
 IEEE 802.11
 IEEE 754
Bere argitaratze, konferentzia eta adostasunean oinarritutako estandarren bidez, IEEEak mundu osoan argitaratutako literatura teknikoaren %30 sortzen du, 350 konferentzia antolatzen ditu urtean zehar eta 900 estandar aktibo baino gehiago ditu (eta beste 700 garatzen).

 Historia 
1884 urtean eratu zen eta bere sortzaileen artean Thomas Alva Edison, Alexander Graham Bell eta Franklin Leonar Pope bezalako pertsona esanguratsuak daude. 1963an IEEE izena hartu zuen, AIEE () eta IRE () erakundeak bateratzean. Garai hartan, talde konbinatuak 150.000 kide zituen, %93 Amerikako Estatu Batuetan (AEB). 2021erako, 400.000 kide zeuden, eta horietatik %60 AEBetatik kanpo zeuden.

IEEEren egoitza New York hirian dago, Park Avenue-ko 3. zenbakian, baina bere jarduera gehienak Piscataway-ko (New Jersey) IEEE Operations Center-n egiten dira, lehen aldiz 1975ean okupatua.

 Kontrobertsia 

 Huaweiren debekua 
2019ko maiatzean, IEEEk mugatu egin zien Huaweiko langileei artikuluak berrikusteko edo editore gisa dokumentuak erabiltzeko aukera, Estatu Batuek Huaweiren aurka jarritako zehapenek "lege-ondorio larriak" zituztelako. Huaweiko langileek, arauak ezartzeko erakundeko kide gisa, boto-eskubideak erabiltzen jarraitu zezaketen, arauak garatzeko bileretara joan, proposamenak aurkeztu eta eztabaida publikoetan iruzkinak egin. Debekuaren ondorioz, zientzialari txinatarrak haserretu egin ziren sare sozialetan. Txinako irakasle batzuek afiliazioak bertan behera uztea erabaki zuten.

2019ko ekainaren 3an, Huaweik argitaletxe gisa aritzeko eta bikoteka berrikusteko jardueretan zeuzkan murrizketak kendu zituen IEEEk, Estatu Batuetako gobernuaren baimena jaso ondoren.

 Errusiaren eta Ukrainaren arteko gatazkaren gaineko jarrera 
2022ko otsailaren 26an, Levgen Pichkalov IEEEko Ukrainako Sekzioko lehendakariak dei egin zien IEEEko kideei, "Errusiako jarduerak [IEEErenak] eta membresia izozteko", eta IEEEren "Errusiako erasoaren erreakzio publikoa eta gaitzespen zorrotza" eskatu zuen. 2022ko martxoaren 17an, Errusiako (Siberia) IEEEko kide Roman Gorbunov-en artikulu bat, elkarrizketa moldean emana, argitaratu zen IEEE Spectrum-en, "Errusiako ikuspegia Ukrainako gerrari buruz" izenburupean.  "IEEEko kideen arteko ikuspuntuen aniztasuna" erakusteko helburuarekin. 2022ko martxoaren 30ean, Anna Rohrbach ekintzaileak gutun irekia bidali zuen, IEEE Spectrum-i eskatuz onartzeko "nahi gabe desinformazioa eta propaganda errusiarra sustatzen dituen pieza bat argitaratu dutela". Egun batzuk geroago, editoreen ohar bat gehitu zen, "argitaratzeko unean testuinguru egokia ez emateagatik" barkamena eskatuz, nahiz eta editoreek ez zuten jatorrizko artikulua berrikusi.

 Sozietateak 
IEEE hogeita hemezortzi sozietatetan multzokatuta dago, bakoitzak berariazko lan-eremu bat hartzen duelarik. Sozietate horiek argitalpen espezializatuak, hitzaldiak eta negozio sareak eskaintzen dituzte, besteak beste.

 Erreferentziak 

 Kanpo estekak 

Kategoria:Informatika
Kategoria:Estandarizazio erakundeak
Kategoria:Erakunde zientifikoak
Kategoria:501(c)(3) erakundeak